ติดตามการคลายล๊อกดาวน์ของไทยและการฉีดวัคซีนของไทย จะช่วยหนุนการฟื้นตัวของกลุ่ม Reopening plays/ขณะที่การปรับฐานของราคาสินค้าโภคภัณฑ์กดดันกลุ่ม Commodities linked sectors ระยะสั้น/ ประเมิน SET กรอบ 1530-15
17 พฤษภาคม 2564

ติดตามการคลายล๊อกดาวน์ของไทย และหลายๆประเทศในเอเชีย รวมถึงการเปิดเมืองของสหรัฐฯ และประเทศในยุโรป สังเกตได้จากตัวเลข Apple mobility ในภาพรวมที่เริ่มฟื้นตัว มองหุ้นกลุ่ม Reopening plays ที่อิงโลกจะทยอยฟื้นตัวก่อนในช่วงครึ่งหลังของเดือน พ.ค. เช่น กลุ่มโรงกลั่น พลังงานต้นน้ำ ปั๊มน้ำมัน โรงแรมต่างประเทศ (MINT) ร้านอาหารในต่างประเทศ (TU) ส่งออกอาหารและเครื่องดื่ม (CBG) เป็นต้น และหากตัวเลขผู้ติดเชื้อโควิด-19 ในไทยเริ่มลดลงจนรัฐบาลมีการคลายล๊อกดาวน์มากขึ้นมองกลุ่ม Reopening plays ที่อิงปัจจัยในประเทศจะเริ่ม outperform เช่น ธนาคาร ท่องเที่ยว ขนส่ง อสังหาฯ ห้าง ค้าปลีก รถไฟฟ้า สื่อ โรงภาพยนต์ เป็นต้น
ติดตามการฉีดวัคซีนของไทย ซึ่งคาดว่าจะเร่งตัวขึ้นตั้งแต่เดือน มิ.ย. เป็นต้นไป (ล่าสุดฉีดไปแล้ว 2.2 ล้านโดส) ทั้งนี้จากการสำรวจของกรมควบคุมโรค DDC Poll Online ระหว่างวันที่ 29 เมษายน – 13 พฤษภาคม 2564 จำนวน 5,056 คน พบว่าคนไทยอยากฉีดวัคซีน 60.4% ไม่อยากฉีด 11.7% ไม่แน่ใจ 18.1% มองเป็นสัญญาณบวกที่จะช่วยให้ไทยสามารถเดินหน้าคลายล๊อกดาวน์ และเปิดประเทศได้ ล่าสุดผู้ว่า ททท. ให้สัมภาษณ์ว่าภาคธุรกิจท่องเที่ยวทุกส่วนยังคงเดินหน้าเตรียมความพร้อมอย่างหนักสำหรับการเปิดรับนักท่องเที่ยว ต่างชาติ 1 กรกฎาคมนี้ ที่จังหวัดภูเก็ต และในอีก 9 จังหวัด ในวันที่ 1 ตุลาคมนี้
ทิศทางราคาสินแร่เหล็กที่ปรับตัวลงกว่า 10% จากระดับสูงสุดหลังรัฐบาลจีน นำโดย  นายก ลี่เค้อเฉียง  ออกมาตรการสกัดการเก็งกำไร เพราะต้องการลดการนำเข้าสินแร่เหล็กจากออสเตรเลียที่มีข้อพิพาทกันอยู่ มองจะส่งผลลบต่อ sentiment การลงทุนในหุ้นกลุ่มเหล็ก และค้าปลีกที่เน้นขายวัสดุก่อสร้าง (DOHOME GLOBAL) ติดตามทิศทางค่าระวางเรือเทกอง (BDI) ที่ปรับตัวลง 8%WoW ปิดที่ 2,939 จุด ตามการปรับฐานของราคา Commodities ซึ่งจะเป็น sentiment เชิงลบกับหุ้นที่เกี่ยวข้อง (PSL, TTA) ติดตามข่าวการเจรจาระหว่างสหรัฐฯ และอิหร่านเพื่อยกเลิกการ sanction การส่งออกนำมันของอิหร่าน โดยทางอิหร่านคาดการณ์ว่าหากบรรลุข้อตกลงจะสามารถเพิ่มผลผลิตไปสู่ระดับก่อน sanction ที่ 4 ล้านบาร์เรลต่อวันภายใน 3 เดือนข้างหน้า
มุมมองตลาดหุ้น/ กลยุทธ์การลงทุน คาด SET แกว่งในกรอบ 1,530-1550จุด ทยอยสะสม PTTGC, SIRI
หุ้นแนะนำ PTTGC (ราคาพื้นฐาน 77.30 บาท) เป็นหนึ่งในไม่กี่รายที่คาดจะมีกำไรดีขึ้นในไตรมาส 2    คาดกำไรสุทธิดีขึ้น YoY และ QoQ ในไตรมาส 2/2564 จึงปรับเพิ่มกำไรปี 2564-65 ขึ้น 17-63% จากส่วนต่างราคาเคมีภัณฑ์ที่สูงขึ้น กำไรการขายหุ้น GPSC ขณะที่เงินสดในมือ 1.0 แสนลบ. ถือว่าเพียงพอในการทำ M&A และลงทุนเพิ่มเติม SIRI (ราคาพื้นฐาน 1.11 บาท) รายงานกำไรไตรมาส 1/2564 ที่ 384 ลบ. โตขึ้น 521% YoY แต่ลดลง 35% QoQ  อัตรากำไรที่กลับมาแข็งแกร่งคือตัวขับเคลื่อนการเติบโต YoY ส่วนรายได้ที่ลดลงและดอกเบี้ยจ่ายที่สูงขึ้นคือปัจจัยฉุดการเติบโต QoQ ของเรานอกเหนือจากธุรกิจที่อยู่อาศัยที่ดีขึ้น การลงทุนใน XPG ก็ช่วยสร้างความน่าสนใจในสายตาของนักลงทุนได้มากขึ้น
รายงานตัวเลขเศรษฐกิจ: 
วันจันทร์ ญี่ปุ่น:ตัวเลขเงินเฟ้อผู้ผลิต (PPI) เดือนเมษายน ตลาดคาดที่ 3.1% YoY, จีน:ตัวเลขยอดค้าปลีกเดือนเมษายน ตลาดคาดที่ 24.9% YoY/ตัวเลขการผลิตภาคอุตสาหกรรมเดือนเมษายน ตลาดคาดที่ 9.8% YoY ไทย:ตัวเลข GDPQ1 ตลาดคาด -5.4% YoY +0.8% QoQ  
วันอังคาร ญี่ปุ่น:ตัวเลข GDPQ1 เบื้องต้น ตลาดคาด -4.6% YoY -1.2% QoQ ยุโรป:ตัวเลข GDPQ1 เบื้องต้น ตลาดคาด -1.8% YoY -0.6% QoQ สหรัฐฯ:ตัวเลขขออนุญาติสร้างบ้านเดือนเมษายน 
วันพุธ ญี่ปุ่น:ตัวเลขการผลิตภาคอุตสาหกรรมเดือนมีนาคม อังกฤษ:ตัวเลขเงินเฟ้อผู้บริโภค (CPI) เดือนเมษายน/ตัวเลขเงินเฟ้อผู้ผลิต (PPI) เดือนเมษายน อังกฤษ ยุโรป:ตัวเลขเงินเฟ้อผู้บริโภค (CPI) เดือนเมษายน ตลาดคาด 1.6% YoY 0.6% MoM สหรัฐฯ:รายงานสต๊อกน้ำมันดิบ 
วันพฤหัส สหรัฐฯ:รายงานผลประชุมธนาคารกลางสหรัฐ (FOMC meeting minutes) ญี่ปุ่น:ตัวเลขนำเข้า/ส่งออก/ดุลการค้า/Tankan Index  วัน
ศุกร์ เกาหลีใต้: ตัวเลขเงินเฟ้อผู้ผลิตเดือนเมษายน ญี่ปุ่น: PMI ภาคการผลิตเดือนพฤษภาคม อังกฤษ: ตัวเลขยอดค้าปลีกเดือนเมษายน ยุโรป: ตัวเลข PMI รวมและภาคผลิตและภาคบริการเดือนพฤษภาคม สหรัฐฯ:ตัวเลข PMI ภาคการผลิตเดือนพฤษภาคม